Източник: Правно-информационни системи "Сиела"
afchunk.mht
НАРЕДБА № 8121з-408 ОТ 14 АПРИЛ 2015 Г. ЗА ОЦЕНКА НА ИЗПЪЛНЕНИЕТО НА ДЛЪЖНОСТТА ОТ ДЪРЖАВНИТЕ СЛУЖИТЕЛИ В МИНИСТЕРСТВОТО НА ВЪТРЕШНИТЕ РАБОТИ



В сила от 21.04.2015 г.


Издадена от министъра на вътрешните работи


Обн. ДВ. бр.29 от 21 Април 2015г., изм. и доп. ДВ. бр.30 от 11 Април 2017г.



Раздел I.
Общи положения





      Чл. 1. (Изм. и доп. - ДВ, бр. 30 от 2017 г., в сила от 11.04.2017 г.) С тази наредба се определят редът и начинът за оценяване на изпълнението на длъжността, включително и в периода на срока за изпитване, от държавните служители по чл. 142, ал. 1, т. 1 и ал. 3 от Закона за Министерството на вътрешните работи (ЗМВР).


    



      Чл. 2. Оценката на изпълнението на длъжността се основава на нормативно регламентирани критерии и има за цел измерване на нивото на професионалната компетентност на държавния служител и съответствието на изпълнението на длъжността с изискванията на длъжностната характеристика.


    



      Чл. 3. (1) При оценката на изпълнението на длъжността на държавния служител се вземат предвид професионалната компетентност, изпълнението на длъжностните задължения, отличията, наградите, наказанията и личностните качества, свързани с изпълнението на длъжността.


      (2) Професионалната компетентност представлява способност да се използват придобитите знания, умения и професионално значимите личностни качества при изпълнението на длъжността и включва:


      1. познаване и прилагане на нормативните актове, регламентиращи дейността на организационната структура и функциите на заеманата длъжност;


      2. организационни и управленски умения;


      3. способност за самостоятелна работа;


      4. професионална мотивация и отговорност.


    



      Чл. 4. (1) (Предишен текст на чл. 4 - ДВ, бр. 30 от 2017 г., в сила от 11.04.2017 г.) Оценка за изпълнение на длъжността се изготвя при несъответствие на изпълнението на длъжността с изискванията на длъжностната характеристика.


      (2) (Нова - ДВ, бр. 30 от 2017 г., в сила от 11.04.2017 г.) Оценка за изпълнение на длъжността се изготвя и при несъответствие на нивото на професионалната подготовка с изискванията за заемане на длъжността при две последователни годишни проверки, установено по реда на наредбата по чл. 170, ал. 5 ЗМВР.


    



      Чл. 5. (1) Оценката на изпълнението на длъжността се извършва след изготвено мотивирано предложение на прекия ръководител на държавния служител.


      (2) Когато прекият ръководител на държавния служител е и орган по назначаването му, оценката за изпълнение на длъжността се извършва по негова инициатива.


    



      Чл. 6. Оценката на изпълнението на длъжността се извършва от комисия, определена със заповед на органа по назначаване.


    



      Чл. 7. (Доп. - ДВ, бр. 30 от 2017 г., в сила от 11.04.2017 г.) Оценяването на изпълнението на длъжността обхваща период не по-малък от една година, освен когато се извършва в срока за изпитване. Изпълнението на длъжността включва действително отработеното от служителя време.


    



      Чл. 8. При изготвяне на оценката на изпълнението на длъжността задължително се вземат предвид изискванията на длъжностната характеристика.


    



      Чл. 9. При изготвяне на оценката комисията по чл. 6 може да изиска справка от прекия ръководител на оценявания служител, в която се отразяват резултатите от служебната му дейност за проверявания период по количествени и качествени показатели.


    

Раздел II.
Определяне и изготвяне на оценката





      Чл. 10. Комисията по чл. 6 изготвя оценката на изпълнение на длъжността по критерии и показатели, оценени в брой точки, отразени в Карта за оценка на изпълнението на длъжността (приложение).


    



      Чл. 11. Картата за оценка се попълва от оценяващата комисия, като със знак "О" се отбелязват точките, цифров израз на степента на изпълнение на всеки показател.


    



      Чл. 12. (1) Комисията по чл. 6 оценява изпълнението на длъжността по следните критерии:


      1. срочно и качествено изпълнение на длъжностните задължения (в критерия се включват като отделни показатели всички основни длъжностни задължения, залегнали в длъжностната характеристика за съответната длъжност);


      2. познаване и прилагане на нормативните актове, регламентиращи дейността на структурното звено и функциите на заеманата длъжност - по един показател;


      3. организационни и управленски умения - по пет показателя;


      4. способност за самостоятелна работа - по три показателя;


      5. работоспособност и поведенчески самоконтрол - по два показателя;


      6. професионална мотивация и отговорност - по три показателя.


      (2) Комисията по чл. 6 определя кои от петте показателя в критерия "Организационни и управленски умения" са приложими към заеманата длъжност от служителя и ги оценява.


      (3) Определянето на оценката за всеки един показател се извършва по тристепенна скала:


      1. оценка 3 (стандартно и по-добро от стандартното изпълнение) се дава на служители, които отговарят и покриват съответния показател;


      2. оценка 2 (незадоволително изпълнение) се дава на служители, които не покриват в достатъчна степен съответния показател, с което сериозно се затруднява изпълнението на длъжността;


      3. оценка 1 (лошо изпълнение) се дава на служители, които не отговарят и не покриват съответния показател, което е довело до лошо изпълнение или неизпълнение на длъжността.


      (4) Оценката за всеки критерий е средноаритметичната оценка от оценките на показателите, включени в него, закръглена до цяло число по общите правила на математиката.


      (5) Общата оценка за изпълнението на длъжността е сбор от оценките на шестте критерия.


      (6) При определяне на крайната оценка се вземат предвид отличията, наградите и наказанията на оценявания служител, свързани с прякото изпълнение на служебните задължения. Ако служителят е награждаван през оценявания период, към общия сбор се прибавя една точка. Ако служителят е наказван през оценявания период, от общия сбор се отнема една точка.


    



      Чл. 13. При получена крайна оценка от 6 и по-малко точки е налице най-ниската обща оценка за изпълнение на длъжността по смисъла на чл. 226, ал. 1, т. 7, буква "б" ЗМВР или несправяне на държавния служител със служебните задължения по смисъла на чл. 226, ал. 1, т. 11 ЗМВР и е основание за прекратяване на служебното правоотношение.


    



      Чл. 14. При получена крайна оценка от 7 до 12 точки включително, са налице незадоволителни резултати от изпълнението на длъжността, определени в длъжностната характеристика на държавния служител, и е основание за преназначаване на друга длъжност по реда на чл. 164, ал. 3, т. 1 ЗМВР.


    



      Чл. 15. При получена крайна оценка от 13 и повече точки служителят съответства на изискванията на заеманата длъжност.


    



      Чл. 16. Държавният служител се запознава срещу подпис с изготвената оценка и в седемдневен срок от запознаването може да направи писмено възражение по оценката до органа по назначаване чрез председателя на комисията.


    



      Чл. 17. Отказът на служителя да се запознае с изготвената оценка се удостоверява писмено, като се съставя протокол с подписите, трите имена и длъжностите на двама служители.


    



      Чл. 18. В четиринадесетдневен срок от постъпване на възражението комисията изготвя становище по него и изпраща всички материали по оценката на органа по назначаване чрез дирекция "Човешки ресурси" - МВР, или аналогичните ѝ звена.


    



      Чл. 19. Органът по назначаване взема решение, като потвърждава или не потвърждава направената оценка.


    



      Чл. 20. Последващо оценяване може да бъде извършено не по-рано от изтичане на едногодишен период.


    

Заключителни разпоредби





      § 1. Наредбата се издава на основание чл. 164а, ал. 2 от Закона за Министерството на вътрешните работи.


    



      § 2. Наредбата влиза в сила от деня на обнародването ѝ в "Държавен вестник".




Заключителни разпоредби
КЪМ НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 8121з-408 ОТ 2015 Г. ЗА ОЦЕНКА НА ИЗПЪЛНЕНИЕТО НА ДЛЪЖНОСТТА ОТ ДЪРЖАВНИТЕ СЛУЖИТЕЛИ В МИНИСТЕРСТВОТО НА ВЪТРЕШНИТЕ РАБОТИ 





      (ОБН. - ДВ, БР. 30 ОТ 2017 Г., В СИЛА ОТ 11.04.2017 Г.)

§ 4. Наредбата влиза в сила от деня на обнародването ѝ в "Държавен вестник".


    



      Приложение към чл. 10







			

 




КАРТА




за оценка на изпълнението на длъжността




 




Оценяван служител: ....................................................................................................................




                                                                      (име, презиме, фамилия)




Заемана длъжност: ...................................................................................... от ..........................




                                                                                                                                    (дата)




Длъжностна характеристика, рег. № ........................................................................................




Период на оценяване: от ............................................ до ..........................................................




Отличия и награди: 1. ................................................................................................................




                                                                          (вид, заповед № ..........)




                                   2. ................................................................................................................




                                                                           (вид, заповед № ...........)




Наказания: 1. ...............................................................................................................................




                                                                         (вид, заповед № ...........)




                    2. ...............................................................................................................................




                                                                         (вид, заповед № ...........)




Оценяваща комисия, определена със заповед № ............./........................... г.




1. ...................................................................................................................................................




(име, презиме, фамилия, длъжност)




2. ...................................................................................................................................................




(име, презиме, фамилия, длъжност)




3. ...................................................................................................................................................




(име, презиме, фамилия, длъжност)




 










			

Критерии за оценка




			

Приложимост на показателя




			

Брой
точки









			

1




			

2




			

3











			

1. Срочно и качествено изпълнение на служебните задължения - оценяват се всички служебни задължения, залегнали в длъжностната характеристика за съответната длъжност.




			

Да




			

3 2 1









			

 1.1 .......................................................................................................




			

Да




			

3 2 1









			

 1.2 .......................................................................................................




			

Да




			

3 2 1









			

 1.3 .......................................................................................................




			

Да




			

3 2 1









			

 1.4 .......................................................................................................




			

Да




			

3 2 1









			

 1.5 .......................................................................................................




			

Да




			

3 2 1









			

 1.6 .......................................................................................................




			

Да




			

3 2 1









			

 1.7 .......................................................................................................




			

Да




			

3 2 1









			

 1.8 .......................................................................................................




			

Да




			

3 2 1









			

 1.9 .......................................................................................................




			

Да




			

3 2 1









			

 1.10 .....................................................................................................




			

Да




			

3 2 1









			

2. Познаване и прилагане на нормативните актове, регламентиращи дейността на организационната структура и функциите на заеманата длъжност.




			

Да




			

3 2 1









			

3. Организационни и управленски умения




			

Да




			

3 2 1









			

3.1. умение да формира екип




			

Да/Не




			

3 2 1









			

3.2. поемане на отговорност




			

Да/Не




			

3 2 1









			

3.3. умение за степенуване важността на поставените задачи




			

Да/Не




			

3 2 1









			

3.4. умение да определя срокове, средства и методи за ефективно изпълнение на задачите




			

Да/Не




			

3 2 1









			

3.5. умение да взема оптимални решения и да ги привежда в изпълнение в рамките на своята компетентност




			

Да/Не




			

3 2 1









			

4. Способност за самостоятелна работа




			

Да




			

3 2 1









			

4.1. умение да се ориентира в проблемни ситуации




			

Да




			

3 2 1









			

4.2. умение да взема обмислени, навременни и самостоятелни решения




			

Да




			

3 2 1









			

4.3. умение за анализ и достигане до правилни практически решения




			

Да




			

3 2 1









			

5. Работоспособност и поведенчески самоконтрол




			

Да




			

3 2 1









			

5.1. способност за продължителна и ефективна работа в условия на значителни натоварвания




			

Да




			

3 2 1









			

5.2. емоционална уравновесеност и стабилност




			

Да




			

3 2 1









			

6. Професионална мотивация и отговорност




			

Да




			

3 2 1









			

6.1. стремеж към постигане на високи резултати в служебната дейност




			

Да




			

3 2 1









			

6.2. упоритост и настойчивост при преодоляване на трудностите в работата




			

Да




			

3 2 1









			

6.3. ангажиране с допълнителни дейности, които не са изрично възложени от прекия ръководител, с оглед постигане на по-високи резултати в служебната дейност




			

Да




			

3 2 1









			

Обща оценка: ……. т. Отличия и награди: +….… т. Наказания: -……. т.




Крайна оценка: ……….. т. ……………………………………………….




(словом)









			

Комисия: 1. ………………………………




                                                                                                     (подпис)




2. ………………………………




                                                                                                     (подпис)




Дата: …………. .                                                                       3 …………………………........




                                                                                                     (подпис)




Запознах се с оценката на изпълнението на длъжността. Запознат съм с правото си, че в седемдневен срок мога да направя писмени възражения.




 




юДата: …………….                                                        СЛУЖИТЕЛ:




                                                                                                     (подпис)




                      Служителят отказа да се запознае с оценката.




                      Свидетели на отказа:




1. …....................…………………………………………………….:




(име, презиме, фамилия, длъжност) (подпис)




2. ……………………………………………………….....................:




(име, презиме, фамилия, длъжност) (подпис)
























